CELEX: 32022R0270
Language: hr
Date: 2022-02-23 00:00:00
Title: Provedbena uredba Komisije (EU) 2022/270 оd 23. veljače 2022. o ispravku Provedbene uredbe (EU) 2021/1410 o odobrenju pripravka Bacillus licheniformis DSM 28710 kao dodatka hrani za kokoši nesilice, manje značajne vrste peradi za nesenje, vrste peradi za rasplod i ukrasne ptice (nositelj odobrenja Huvepharma NV) (Tekst značajan za EGP)

24.2.2022   
               
               
                  HR
               
               
                  Službeni list Europske unije
               
               
                  L 43/7
               
            
         PROVEDBENA UREDBA KOMISIJE (EU) 2022/270
         оd 23. veljače 2022.
         o ispravku Provedbene uredbe (EU) 2021/1410 o odobrenju pripravka Bacillus licheniformis DSM 28710 kao dodatka hrani za kokoši nesilice, manje značajne vrste peradi za nesenje, vrste peradi za rasplod i ukrasne ptice (nositelj odobrenja Huvepharma NV)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
         budući da:
         
                     (1)
                  
                  
                     Provedbenom uredbom Komisije (EU) 2021/1410 (2) na razdoblje od deset godina odobrena je uporaba pripravka Bacillus licheniformis DSM 28710 kao dodatka hrani za kokoši nesilice, manje značajne vrste peradi za nesenje, vrste peradi za rasplod i ukrasne ptice.
                  
               
                     (2)
                  
                  
                     U Prilogu Provedbenoj uredbi (EU) 2021/1410 u stupcu „Vrsta ili kategorija životinje” netočno su navedene vrste za koje je dodatak odobren, čime su isključene pure za rasplod.
                  
               
                     (3)
                  
                  
                     Provedbenu uredbu (EU) 2021/1410 trebalo bi stoga na odgovarajući način ispraviti. Radi jasnoće primjereno je zamijeniti cijeli Prilog toj provedbenoj uredbi.
                  
               
                     (4)
                  
                  
                     Kako bi se subjektima u poslovanju s hranom za životinje omogućilo da označivanje dodatka i hrane za životinje koja ga sadržava prilagode ispravljenim uvjetima odobrenja, trebalo bi predvidjeti prijelazno razdoblje u pogledu stavljanja tih proizvoda na tržište.
                  
               
                     (5)
                  
                  
                     Kako bi se zaštitila legitimna očekivanja zainteresiranih strana u vezi s uvjetima odobrenja dodatka, ova bi Uredba trebala hitno stupiti na snagu.
                  
               
                     (6)
                  
                  
                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Prilog Provedbenoj uredbi (EU) 2021/1410 zamjenjuje se Prilogom ovoj Uredbi.
         
         
            Članak 2.
            
               1.   Pripravak naveden u Prilogu i premiksi koji sadržavaju tu tvar, koji su proizvedeni i označeni prije 25. kolovoza 2022. u skladu s propisima koji su se primjenjivali prije 25. veljače 2022., mogu se nastaviti stavljati na tržište dok se ne potroše postojeće zalihe.
            
            
               2.   Krmiva i krmne smjese koji sadržavaju pripravak i premikse iz stavka 1., koji su proizvedeni i označeni prije 25. veljače 2023. u skladu s propisima koji su se primjenjivali prije 25. veljače 2022., mogu se nastaviti stavljati na tržište dok se ne potroše postojeće zalihe.
            
         
         
            Članak 3.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 23. veljače 2022.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 268, 18.10.2003., str. 29.
         
         
            (2)  Provedbena uredba Komisije (EU) 2021/1410 оd 27. kolovoza 2021. o odobrenju pripravka Bacillus licheniformis DSM 28710 kao dodatka hrani za kokoši nesilice, manje značajne vrste peradi za nesenje, vrste peradi za rasplod i ukrasne ptice (nositelj odobrenja Huvepharma NV) (SL L 304, 30.8.2021., str. 8.).
      
      
         
            PRILOG
            
                        Identifikacijski broj dodatka
                     
                     
                        Naziv nositelja odobrenja
                     
                     
                        Dodatak
                     
                     
                        Sastav, kemijska formula, opis, analitička metoda
                     
                     
                        Vrsta ili kategorija životinje
                     
                     
                        Najviša dob
                     
                     
                        Najmanja količina
                     
                     
                        Najveća dopuštena količina
                     
                     
                        Ostale odredbe
                     
                     
                        Datum isteka važenja odobrenja
                     
                  
                        CFU/kg potpune krmne smjese s udjelom vlage od 12 %
                     
                  
                        
                           Kategorija: zootehnički aditivi. Funkcionalna skupina: stabilizatori dobre crijevne flore
                        
                     
                  
                        4b1828
                     
                     
                        Huvepharma NV
                     
                     
                        
                           Bacillus licheniformis DSM 28710
                     
                     
                        
                           Sastav dodatka
                        
                        Pripravak Bacillus licheniformis DSM 28710
                        koji sadržava najmanje:
                        3,2 × 109 CFU/g dodatka
                        Kruto stanje
                        
                           Karakteristike aktivne tvari:
                        
                        Žive spore Bacillus licheniformis DSM 28710
                        
                           Analitička metoda
                            (1)
                        
                        Za određivanje brojnosti Bacillus licheniformis DSM 28710 u dodatku, premiksima i hrani za životinje:
                        
                                    —
                                 
                                 
                                    metoda razmazivanja EN 15784
                                 
                              Za identifikaciju Bacillus licheniformis DSM 28710:
                        
                                    —
                                 
                                 
                                    gel-elektroforeza u pulsirajućem polju (PFGE)
                                 
                              
                     
                        Kokoši nesilice
                        Manje značajne vrste peradi za nesenje
                        Vrste peradi za rasplod
                        Ukrasne ptice
                     
                     
                        –
                     
                     
                        1,6 × 109
                        
                     
                     
                        –
                     
                     
                        
                                    1.
                                 
                                 
                                    U uputama za uporabu dodatka i premiksâ treba navesti uvjete skladištenja i stabilnost pri toplinskoj obradi.
                                 
                              
                                    2.
                                 
                                 
                                    Može se upotrebljavati u hrani za životinje koja sadržava sljedeće dopuštene kokcidiostatike: diklazuril i lasalocid A natrij.
                                 
                              
                                    3.
                                 
                                 
                                    Subjekti u poslovanju s hranom za životinje utvrđuju operativne postupke i primjerene organizacijske mjere za korisnike dodatka i premiksâ radi uklanjanja opasnosti u slučaju udisanja ili dodira s kožom ili očima. Ako se tim postupcima i mjerama izloženost kože, dišnih organa ili očiju ne može ukloniti ili smanjiti na najmanju moguću mjeru, pri uporabi dodatka i premiksâ potrebno je nositi odgovarajuću osobnu zaštitnu opremu, uključujući zaštitu za kožu, oči i dišne organe.
                                 
                              
                     
                        19.9.2031.
                     
                  
               (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports.